
MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


Djabièrne anochi parokia di Coromoto na Antriol tambe a sende su lusnan pa e dianan di fin di aña 2023. Bunita trabou di pastor Marc i su 
parokianonan. Dilanti misa tambe a keda asfaltá, un bunita bista. Ban prepará pa nos misa di Ourora ku ta kuminsá djabièrne 16 di desèmber 
pa 5'or mainta. 


Parokia di Coromoto ta bria 


Grandesa ta ser lográ 
ora ku bo ke ta útil, no 
ora ku bo ke ta grandi 


BONEIRU KU PROPIO 
REPRESENTANTE NA DEN HAAG 

Pronóstiko di 
tempu pa Boneiru 


Djamars 05 te Djárason 06 Desèmber 2023 
Parsialmente nublá i predominantemente seku 


Awe i mañan lo ta parsialmente nublá i lo keda 
predominantemente seku. E temperatura mák- 
simo lo ta aproksimadamente 32°C, e tempera- 
tura mínimo mas o ménos 27°C. E bientu for di 
direkshon ost ta moderá te basta fuerte, forsa 
4-5. 


Altura di ola: aproksimadamente 2.0 m (5-7 pia). 


* Altura di ola válido pa laman grandi 


Segun Norbert Tadema 
“Boneriano mester bai ku tempu i kambia” 


KRALENDIJK- 
“E 
boneriano mester bai ku 
tempu i kambia”, Norbert 
Tadema a bisa den e 
programa 
Aktualidat 
di 
Bonaire.tv. 
Tadema 
ta 
konosí pa su afan pa 
ku bienestar di biesta. 
Sinembargo hopi hende ta 
kuestioná e echo ku e ta wòri 
únikamente pa bienestar di 
kachó i no demas bestia. 
Últimamente 
tin 
un 
oumento di insidente den 
kua kachó ta mata kabritu. 
Tadema públikamente a 
splika ku ámbos banda ta 
robes pasombra kabritunan 
tambe mester keda riba nan 
tereno. 
Boi 
Antoin 
den 
e 
programa a bisa ku ta parti 
di e kultura boneriano pa 
laga kabritu kana los ya 
asina nan por kome. “Bo 
no por keda apliká kultura 
manera e tabata pa añanan 
largu. Tin lei i nos mester 
mantené na esaki”, Tadema 
ta enfatisá. 
Mayoria 
kriadó 
di 
kabritu no ta haña e mensahe 
aki 
masha 
interesante. 
“Miéntras kachó ta mata mi 


kabritu ami ta mata kachó”, 
un kriadó di kabritu ta bisa 
BONERIANO. 
Pa polis e akshon aki no 
ta ilegal. “Sí un kunukero 
tin pèrmit i e tene su mes 
na e kondishonnan stipulá, 
ta kompletamente legal pa 
e tuma akshon pa protehá 


su bestianan”, bosero di 
Kuerpo Polisial Hulanda 
Karibense 
(KPCN) 
ta 
splika. 
Un kriadó di kabritu a 
manda un foto di un kachó 
ku el a haña den su kunuku 
atakando kabritu. Mesora 
el a eliminá e kachó. 


Senor ta mi wardador, mi no tin falta di nada. Salmo 23 


Ku imenso doló pero konforme boluntat di Dios pa tur loke 
e la nifiká pa nos, a bai sosegá den brasa di Señor 
Ignacio Cecilio Martinus 
*01-02-1943 +02-12-2023 
mihó konosi komo Cicilio 


Na nòmber di su subrina/yu sin doló: 
Radella Martinus 
Su rumannan: 
+Benjamin Benny Martinus (Kòrsou) 
Rafaela Martinus 
+ Hyacintha Martinus 
+ Hyacintho Martinus 
+ Selvia Martinus (Kórsou) 
Jacobo Martinus (Hulanda) 
Su subrina(o)nan: Maydrid, Sanford, Ditmar, Angelo, Ilse, 
Dulce, Saramida, Irving, Radella, Ettienne, Lisette, Ilse, 
Germaine, Irving, Cynthia, Raimy, Patrick, Maritza, Chintha, 
Saskia, Roy, Russell, Marcelo, Tito, Jardinella, Andy, Elvis 
(Piskechi), Zenayda, Licetha, Alexis , Claudette 
Su kuñá: 
Selvira Martinus-Valerio ( Kòrsou) 
Su prima(u)nan: Dulce Desbarida i famia (Aruba), Marcelo 
Desbarida i Famia (Hulanda), 
Nilia Pauletta i famia (Kòrsou), Mistica Petronella i famia 
(Kòrsou), Violetta Francis i rumannan (Kòrsou), Editha 
Bronswinkel i famia (Kòrsou), Estrelio Martinus i famia, Ailien 
Martinus i famia, Sisline Ramazan-Martinus i famia (Kòrsou), 
Filomena Martinus i famia, +Julio (Boy) Martinus i famia 
Su amigunan: 
Bernardo (Willy) Ramos Ramirez i Wincho Beaumont 
Demas Famia: 
Martinus, Martines, Martis, Martina, Desbarida, Hinkert, 
Felida, Pauletta, de Jongh, Francis, Bronswinkel, Petronella, 
Ellis, Thielman, Cicilia, Bloem, Swygert i Raphaela. 
Si akaso nos a lubidá un of otro famia, nos diskulpa. 


Akto di entiero ta tuma lugá djabièrne 8 di desèmber 
saliendo for di Consuelo Memorial. Ta kuminsá risibi 
bishita di kondolensia di 9’or pa 11’or di mainta, sigi 
pa un respons. 
Despues ta hiba nos kerido defuntu na su ultimo lugá 
di sosiegu den santana katóliko na Playa. 
Despues di entiero NO por risibi bishita di kondolensia 
na kas. 

BONEIRU KU PROPIO REPRESENTANTE 
NA DEN HAAG 


KRALENDIJK 
– 
Boneiru ke pa promé ku 30 
di aprel proponé su propio 
representante 
na 
Den 
Haag. Esaki a bini dilanti 
den un kombersashon ku 
e delegashon di Konseho 
Insular tabatin djamars ku 


e komishon di relashon di 
Reino di Eerste Kamer. 
E wèpsait di notisia 
dossierkoninkrijksrelaties a 
publiká un artíkulo den kua 
e delegashon di Konseho 
Insular a trese e tópiko 
aki dilanti. E delegashon 


ta konsistí di Daisy CofÏe 
(M21), 
Benito 
Dirksz 
(UPB), Rolanda Makaay 
(Demokrat) Cyrill Vrolijk 
(Frakshon Vrolijk), Junny 
Wout (MPB) i Arjen de 
Wolff 
komo 
e 
grifÏer 
interino. 
Lider 
di 
delegashon, 
Daisy CofÏe, a rekordá 
ku na 2009, na kaminda 
pa 2010, a papia tokante e 
interes di un representante 
na Den Haag ku mester 
informá Konseho Insular 
na tempu ki lei i regulashon 
ta den preparashon i ku 
tin impakto pa Karibe 
Hulandes. 
Sinembargo 
esaki nunka a kristalisá pa 
motibu ku Konseho Insular 
hopi biá ta keda asotá ku 
dokumentonan 
kaminda 


ámtenarnan na Den Haag pa 
hopi aña a traha ariba i ku e 
islanan mester reakshon 
dentro di seis siman. 
Delantá e delegashon 
a trese su opheshonnan 
dilanti kontra e prinsipio 
di ‘comply or explain’. 
Konseho 
Insular 
ke 
mantené e derecho pa 
determiná kua regulashon 
ta bon pa Boneiru. 
Riba 
pregunta 
di 
Parlamentario Nicolai sí 
nan tin duele di 10-10-10, 
tantu CofÏe di M21, komo 
Humprey Wout di MPB, a 
enfatisá ku netamente nan 
ta kontentu ku e adelanto 
desde e tempu ei riba un 
kantidat di tereno. 
Riba e pregunta kiko 
ta e prioridat mas haltu 


di 
Konseho 
Insular, 
CofÏe a kontestá ku esaki 
ta 
enseñansa. 
Idioma 
Hulandes komo idioma di 
introdukshon ta kondusí 
na 
prestashonnan 
malu 
na skol. No mester hasi 
enseñansa kompletamente 
na papiamentu, pero sí e 
mester ta otro hinka den 
otro. CofÏe a splika tambe 
tokante e kambio resien di 
gobernashon: “E kolegio 
ehekutivo anterior a laga 
hopi di deseá. Biá tras biá 
nos a pidi kiko e kolegio 
ehekutivo tabata hasiendo, 
pero nos mester a tende tur 
kos via media. Pa e kolegio 
ehekutivo nobo tin hopi 
kos pa pone stret, promé 
ku realmente por kuminsá 
traha.” 
Lider di delegashon Daisy CofÏe i GrifÏer interino 
Arjen de Wolff. 


KRALENDIJK – Un 
biá mas tin problema ku 
diferente 
bankomátiko 
na Boneiru. Vários biá 
pa siman, no por entregá 
e kantidat ku ta pidi, e 
depósitonan ta faya, òf e 
mashinnan no ta funshoná. 
“Ta un problema grandi, 
pasobra tin hopi hende na 
Boneiru ku ta usa kèsh,” 
un persona ku ta traha 
banda di e bankomátiko ta 
kontestá Marit Severijnse 
di Caribisch Netwerk. “Bo 
tin problema kasi tur siman, 
spesialmente den wikènt.” 
Mayoria doño di negoshi 
chikitu ta preferá di no usa 
un bankomátiko pa motibu 
di gastunan adishonal. Por 
ehèmpel, sin sèn bo no por 
bai sine, tienda, òf trùk di 
kuminda. 
Spesialmente 
na Rincon ta un problema 
grandi, 
pasobra 
tin 
solamente un. E ora ei e ta 
bira realmente fastioso, bo 
mester bai Playa. 
“Personalmente mi a 
mira ku esaki ta sosodé 


Diferente bankomátiko for di servisio 
Frustrashon pa bankomátiko 


pa mas di 2 aña, ku 
bankomátiko semper ta for 
di di servisio,” Janine ta 
kontestá. “Tin biá bo mester 
purba esaki pa vários dia. 
Mi ta purba semper di tin 
sèn èkstra ku mi.” 
Na e ofisina prinsipal 
di 
Banko 
Maduro 
na 
Playa, ta sosodé ku tur 
dos bankomátiko ta for di 
servisio. E bankomátiko 
na Nikiboko ta keda será 
pa hopi tempu, un hòmber 
ta bisa. Sí e mester di sèn 
ainda, 
e 
mester 
buska 
un bankomátiko ku ta 
funshoná. Kana, kore, e ta 
un búskeda kompleto. 
“Tin momentu ku por 
lo ménos un biá pa siman 
ku un bankomátiko no 
ta funshoná,” Miluska ta 
bisa. “E otro dia el a bira 
solamente fastioso, pasobra 
mi a bai sine kaminda bo 
por paga solamente ku sèn 
kèsh i asina mi no por a 
lanta sèn niun kaminda.” 
Janine ta bisa ku e ta 
preokupá pa e frustrashon 


entre e turistanan. “Mi a 
mira un turista di krusero 
frustrá ku realmente mester 
di sèn i no por a haña sèn. 
E no ta bon pa e ekonomia 
tampoko sí turista no por 
gasta nada di e forma ei.” 


Reakshon di MCB 
Mayoria 
bankomátiko 
ta Banko Maduro, MCB. 
“Nos ta trahando riba un 
plan pa remplasá tur nos 
bankomátikonan. 
Pero 
esei ta un solushon a 
largu plaso,” e banko ta 
skirbi riba preguntanan di 
Caribisch Netwerk. 
Riba término kòrtiku 
nos 
ta 
intensifiká 
nos 
esfuersonan pa por provení 
daño i tambe reakshon mas 
lihé den kaso di daño, asta 
despues di orario di ofisina, 
segun MCB. 


Problema 
Dikon 
hopi 
biá 
tin 
problema ku bankomátiko. 
E 
bankomátiko 
di 
Caribe 
Supermarket 
tin 


un 
problema 
tékniko 
persistente 
i 
p'esei 
a 
keda for di servisio pa 
hopi tempu. Nos a pidi 
asistensia tékniko pa e mal 
funshonamentu akí i nos ta 
trahando riba dje, e banko 
ta splika. 
Segun e banko, ta robes 
tambe ku e mashinnan pa 
e forma ku nan ta usa nan. 
Por ehèmpel, e echo ku 
ta usa karchinan dañá i ta 
pone efektivo den e mashin 
en bes di usa e ènvelòpnan 
ku e mashin a duna. 
Ademas, e depósito no 
ta disponibel durante e 


mantenshon diario, segun 
e banko. E ora ei ta sera 
e mashinnan pa algun 
minüt, pero no tur na mes 
momentu. 
Un bankomátiko por tin 
eskases di sierto biyete, 
manera por ehèmpel 10 
dòler. Pakiko un eskases, 
no 
ta 
aparesé 
den 
e 
deklarashon. 
Segun 
e 
banko, 
e 
klientenan ainda por hasi 
transakshon ku pin den 
tiendanan pa e suma deseá, 
inkluyendo ménos di 10 
dòler. 

Klientenan, gerensia i personal di FKPD ta partisipá 
fayesimentu di 
sra. Marelva Edmunda Janga 


konosi komo Melva 
mama di nos kliente Marcelino Josefa. 


Fundashon Kwido pa Personanan Desabilitá (FKPD) ta deseá 
Marcelino i henter famia hopi forsa ku e perdida di nan ser 
kerí. 


Nos mas sinsero kondolensia. 


is looking for 
Housekeeping Department 
-kamarera pa rooms - orario 8’or mainta pa 4’or atardi 


Por favor manda bo CV di solisitut na 
Harbour Village Beach Club òf email: 
mcgonzalez@harbourvillage.com òf por yama pa un 
sita na +599-717 7500 ext.141 


No hasi mi kontentu ku wiriwiri 


KRALENDIJK- 
“No 
bin 
hasi 
mi 
kontentu 
ku 
wiriwiri. 
Duna 
mi 
e 
supsidio 
adekuá 
pa 
mi por kumpli ku tur 
eksigensia”, un propietario 
di akohida di mucha ta bisa 
BONERIANO. Ta konosí 
ku akohidanan pa mucha 
riba nos isla ta enfrentá 
vários reto. Un reto sigur 
ta ku e akohidanan mester 
kumpli ku eksigensianan pa 
ku kalidat pero e supsidio 
no ta sufisiente pa kumpli 
ku esaki. “Awor a hasi 
un investigashon i ta bai 
duna nos un supsidio basá 
riba e situashon aktual. 
Pero kon mi por kana 
yega na e eksigensianan 
stipulá? Dikon no ta duna 
e montante nesesario mará 
na tur e eksigensianan di 


kalidat?”, e propietario ta 
kuestioná. 
Gianni van den Heuvel 
komo 
parti 
di 
Lokaal 
Overleg 
Kinderopvang 
Bonaire 
(LOKB) 
ta 
reakshoná. “No por bisa ta 
wiriwiri pasombra ainda 
nos no sa kuantu e supsidio 
ta. Bèrdat ku a hasi un 
investigashon i SWZ a 
menshoná ku ta bai subi e 
supsidio den stapnan.” 
Sinembargo e propietario 
ta suprayá e echo ku no ta 
un situashon di aworakí. 
“Ya pa basta tempu nos a 
bati bèl. Tur hende ta papia 
bunita pero nada konkreto. 
Awor mester tene kuenta 
tambe ku suèldu mínimo ta 
subi”, el a agregá. 
Diputado Nina den Heyer 
den seshon di informashon 


a bisa ku gobièrnu tin 
atenshon pa e situashon. 
“Nos tin atenshon i bista 
pa ku e suma di supsidio 
ku akohidanan di mucha 
ta risibí.” Den Heyer ta 
sigurá ku e subida di suèldu 
mínimo ya ta inkluí den 
e suma di e supsidio ku 
akohidanan ta bai risibí. 
Mester garantisá kalidat 
Otro reto sigur ta e lista 
di espera na un akohida. 
Den 
e 
último 
añanan 
gradualmente a kuminsá 
nota skarsedat di lugá. 
Mientrastantu e situashon 
a eskalá i a bira bastante 
preokupante. E lista di 
espera na un akohida di 
mucha 
ta 
basta 
largu, 
espesialmente lugá pa beibi. 
“Mi mester a manda mi yu 
Hulanda bèk pasombra aki 


mi no tin akohida p’e”, un 
mama a bisa BONERIANO 
den un previo entrevista. 
Un punto basta fèrfelu 
ta e lokalidat di e akohida. 
Segun nos informashon tin 
un desishon di Konseho 
Insular pa otorgá tereno 
na akohidanan. Esaki sigur 
lo ta un solushon pa e 
problema, sinembargo no a 
mira esaki kristalisá. 
Otro punto di atenshon 
ta e skarsedat di personal 
ku 
kasi 
tur 
krèsh 
ta 
eksperensiá. No ta fásil 
pa 
haña 
kolaboradó 
pedagógiko di MBO nivel 
tres i kuater. 
“Nos sa ku tin algun 
preokupashon mas, pero 
komo gobièrnu nos ke 
enfatisá ku nos tin atenshon 
pa esaki. Nos ta spera ku 


pronto nos por duna mas 
klaridat na nos akohidanan 
mes i tambe ku nos por 
sigui ku e trayekto pa loke 
ta trata sigui halsa e kalidat. 
Pero tambe tene na bista i 
den mente e situashon ku 
nos akohidanan ta den dje”, 
Den Heyer a sigurá. 
“Mi ta un akohida pa 
mucha profeshonal. Komo 
tal mi ke pa respetá mi. 
Hopi hende ta keda ketu, 
pero e realidat ta otro. Bo 
sa ku den un reunion a bisa 
ku nos mester ta kontentu 
ku e tiki aki pasombra 
semper nos a traha tòg ku 
muchu ménos? Un kos ami 
ta bisa, stòp di tira wiriwiri 
pa sera hende su boka”, e 
propietario ta divulgá. 


KRALENDIJK 
– 
Chogogo Resort a disidí e 
aña aki pa trese historia i 
kultura pa su wéspetnan, ku 


Chogogo Resort ta trese historia i kultura pa su wéspetnan 


mayoria grandi ta hulandes 
oropeo. 
Gerentenan 
di 
Chogogo, 
Leon 
i 
su 
ruman Sander Schellevis, 


despues ku nan a sigui e 
kurso di historia i kultura 
ku Fundashon Históriko 
Kultural 
Boneriano 
(FuHiKuBo) ta duna, a 
disidí di organisá charlanan 
di historia i kultura pa nan 
wéspetnan. 
E promé charla a tuma 
lugá 
djaluna 
mainta. 
Presidente di FuHiKuBo 
Bòi Antoin, investigadó i 
eskritor tokante historia i 


kultura, spesialisá tambe 
den naturalesa, a duna e 
promé charla, ku asistensia 
di Nadia Dabbousi. Emma 
Pratt, lider di proyekto na 
FuHiKuBo, tambe lo djòin 
den e siguiente okashon. 
Den su introdukshon 
Bòi Antoin a pone atenshon 
na e trabou ku FuHiKuBo 
ta hasiendo pa 25 aña kaba. 
Tambe el a splika e riba 
10 wéspetnan na unda el a 


haña e pashon pa historia, 
kultura i naturalesa. 
“Nos 
a 
keda 
hopi 
impreshoná 
pa 
e 
informashon ku a bini 
dilanti”, un di e wéspetnan 
a komentá despues. 
En general tur esnan ku 
a asistí na e charla aki a 
keda kontentu i satisfecho 
ku e informashon ku nan a 
risibí. 

Polítika 


K R A L E N D I J K - 
Durante 
e 
seshon 
di 
informashon riba djabièrnè 
1 di dezèmber diputado 
Clark Abraham a trese 
un punto basta fèrfelu 
dilanti. “Un dilema ku 
nos a enkontrá, ku nos ta 
haña hopi hende ku ta bin 
serka nos komo gobièrnu 
bisando ku nan tin tal 
faktura habrí”, el a splika. 
Segun Abraham tin persona 
ta bisa ku nan a hasi sierto 
trabou pa gobièrnu òf riba 
petishon di un diputado i 


Segun diputado Clark Abraham 
Mas dilema ku gobièrnu ta topa kuné 


ainda nan no a risibí pago. 
“Ora nos bai wak den e 
sistema, niun kaminda tin 
algu presupuestá. No tin 
niun plan stipulá.” 
Abraham a enfatisá ku 
aki ta trata di hende ku a 
haña promesa polítikamente 
pero gubernamental no a 
regla nada. “Nos ta haña 
nos ku un situashon hopi 
kompliká. Bo ta haña komo 
departamento ku hende ta 
bin kobra pero nan no sa 
nada di dje. Paso ta riba nivel 
polítiko, den büró, bròder, 


kompinchi, 
kolaboradó, 
OVO a primintí un kos.” E 
ta suprayá ku no tin nada 
ofisialmente 
palabra 
òf 
akordá. 
E situashon aki sigur ta 
fèrfelu mirando ku ta nifiká 
ku un siudadano a ehersé un 
servisio pero formalmente 
bo no por pag’e. “Paso 
lokual a priminti’é ta in niun 
base legal. Nos ta purba pa 
no perhudiká e siudadano”, 
segun Abraham 


KRALENDIJK-Un 
liberal ta un persona 
ku ta defendé i protehé 
e libertatnan ku kada 
persona tin pa skohe kon 
e kier biba su bida. Un 
liberal ta laga otronan 
ser liber, i esaki ta loke 
nos 
komo 
humanidat 
tin pendiente pa hasi. 
Liberalismo 
ta 
eksistí 
for di basta tempu kaba 
komo filosofia polítiko, i 
ta konta ku prinsipionan 
konkreto 
orientá 
pa 
alkansá un fin: “Defendé i 


Según Carlos López Natera di M21: 
M21 ta un alternativa sosial liberal ku ta ofresé 
Boneiru un vishon bon balansá pa futuro 


protehé e libertat ku kada 
hende tin pa skohe kon e 
kier bida su propio bida”. 
Ser liberal tambe ta nifiká 
pèrkurá pa protekshon 
di e minorianan ku nan 
igualdat di oportunidat 
por ta na peliger. Ser 
liberal ta nifiká defendé 
ekonomia di merkado i ser 
na fabor di globalisashon, 
di kompetitividat i di 
meritokrasia. Un liberal 
ta defendé i promové un 
gobièrnu ku tin komo 
ophetivo 
prinsipal 
pa 


protehá derecho i libertat 
individual.Awendia M21 
ta e úniko partido polítiko 
sosial liberal na Boneiru 
i ta kompartí komo su 
balornan prinsipal entre 
otro: libertat, toleransia, 
inklushon i igualdat. M21 
ta un alternativa sosial 
liberal ku ta yuda enrikesé 
debate, 
un 
alternativa 
desisivo 
pa 
forma 
koalishon i e alternativa 
ku ta ofresé Boneiru un 
vishon bon balansá pa 
futuro.Defendé e libertat 
riba tur kos ta algu ku 
no tur hende por hasi. 
Ser liberal, e diferensia 
ku 
otro 
ideologianan 
polítiko, no ta nifiká 
imponé un idea determiná 
riba hende di kon nan 
mester biba nan bida 
(imponé loke ta bon óf 
no). Un liberal ta plantea 
kondishon normativo pa 
kada individuo por buska i 
logra biba su bida manera 
e kier sin hasi daño na 
otro. Liberalismo pues 
ta establesé kondishon 
pa kada persona por 
alkansá su bienestar i 


felisidat. Liberalismo ta 
promové 
partisipashon 
di siudadano i ta yuda pa 
kada hende por logra su 
máksimo potensial. Un 
liberal ta prosperá den 
sistemanan 
ku 
base 
demokrátiko 
i 
sin 
influensia 
di 
religion. 
Un 
berdadero 
liberal 
ta promové debate pa 
asina, ku aporte di su 
ideanan, por yuda haña 
solushonnan 
lógiko, 
práktiko i realístiko pa 
problemanan di interes 
komun. Pa mi ta un orguyo 


i un responsabilidat hopi 
grandi di ta parti di e 
Movementu 21 (M21). 
Mi ta honrá di ta miembro 
aktivo di e úniko partido 
sosial liberal na Boneiru, 
un movementu ku semper 
ta 
pro 
e 
libertatnan 
individual i di e libertat di 
merkado, ku ta defendé 
minorianan 
i 
ku 
ta 
promové igualdat di tur 
hende.Ku M21, Boneiru 
por bai den direkshon di 
futuro ku un vishon kla 
i ku basenan sólido di 
igualdat i partisipashon. 


BESCHIKKING 
Bij beschikking van het Gerecht in Eerste Aanleg 
van Bonaire, Sint Eustatius en Saba, zittingsplaats 
Bonaire, BON202300231 dd 16 augustus 2023 is 
onder curatele gesteld Apolonio Jack Kennedy 
FINIES geboren op 10 april 1942, met benoeming 
van Suzanne Amalia Jamilda FINIES tot cura- 
tor. 


Cuedi Services B.V. 


ta buska 
-2 Schilder Stukadoor 

Programanan di Bonaire.tv 
TELBO kanal 70 
Flamingo TV kanal 23 


12.00 Herensia: 
Mauricio Josef (Sep) Alberto 
13.00 Aki Boneiru: 
Kas Flamboyan 2021 
14.00 Herensia: 
Fortunata (Chata) 
Scherptong-Clarinda 
15.00 BAPA: 
Johny Leoneta 


16.00 Herensia: 
Bernadino Beaumont 
17.00 Aki Boneiru: 
Aksidente ku eksplosivo 1978 
18.00 Herensia: 
Dina Veeris (Yerba) 
19.00 BAPA: 
Abel Pierre & Pierre Anthony 


20.00 Aktualidat: 
Henk i Evelien van Dort 
21.00 Aki Boneiru: 
85 Aña Adelfa Dé St Jago 
22.00 Herensia Korsou: 
Robert wall, Maria Marchena 
i Aida Sprock 
23.00 BAPA: 
Izain Mercera 


Djárason 6 Desèmber 2023 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


Nòchi Willem, konsehero di Union Sindikal Boneriano, USIBO 
Sindikalismo na Boneiru(46) 


**Porfin un gobièrnu 
ku ta skucha su partnernan 
sosial. 
UNKOBON 
i 
USIBO mesora ku a bira 
konosí ku porfin a logra 
pa gobièrnu Ulandes pero 
tambe 
Tweede 
Kamer 
despues di 13 aña stipulá 
un mínimo sosial realístiko 
pa islanan Bes i tambe 
oumentá e suèldu mínimo 
riba e islanan a mustra riba 
e lobo den kueru di karné, 
esta subida di preis di 
produkto i servisionan pa 
asina saka probecho for di 
e miónes ku lo bai sirkulá 
den e ekonomia interno di 
Boneiru. 
Ta bien posibel ku 
pa 
motibunan 
bálido 
lo por subi preis, pero 
no ta akseptabel ku ta 
usa oumento di suèldu 
mínimo komo argumento 
pa e oumentonan aki. Den 
artíkulo 2 di nos lei ku ta 
regla preis, e asina yamá 
prijzenwet ta bon kla 
stipulá ku: 
Dado kaso ta ofresé 
produkto i/o servisionan 
na preisnan, ku na huisio 
di 
Bestuurscollege 
ta 
kontra òf ta menasa di ta 
kontra di interes general, 
e 
Bestuurscollege 
por 
prohibí pa ofresé, bende 
òf hür e produktonan i e 


servisionan 
pa 
preisnan 
mas haltu òf mas abou ku 
Bestuurscollege ta stipulá. 


Tambe Bestuurscollege 
por bin ku reglanan for di 
kua por saka afó kon ta yega 
na e preisnan pa produkto 
i servisionan. Ku otro 
palabra Bestuurscollege ta 
outorisá pa pidi tur esnan 
ku ta bende produkto i/o 
ofresé servisio pa duna 
tur dato pa gobièrnu por 
kontrolá 
kon 
ta 
yega 
na stipulá preis i tambe 
gobièrnu tin e outoridat 
pa stipulá e preis teniendo 
kuenta naturalmente ku un 
márgen di ganashi hustu pa 
e komersiante, despues ku 
el a kubri tur su gastunan 
riba e produkto i/o e 
servisio ku e ta brinda. I pa 
hasi esaki gobièrnu tin su 
departamentu di asuntunan 
ekonómiko ku den estrecho 
koperashon ku Duana, pero 
tambe ku komersio por 
yega na manehá e merkado. 
Asuntu di merkado liber 
apsolutamente ta un chèk 
blanku pa laga stipulashon 
kompletamente liber den 


man di komersiantenan. 
Despues ku preisnan keda 
stipulá ku e márgen hustu 
di ganashi semper e espasio 
t’ei 
pa 
komersiantenan 
kompetí 
ku 
otro 
riba 
kalidat i preis di produkto 
i servisio. Ei si e merkado 
ta liber. 
Awor ku e pida aki ta 
klarito, e di dos outoridat 
di gobièrnu di Boneiru 
ta drenta na vigor i esei 
ta mantené i supervisá 
e dekreto di preis ku 
gobièrnu a stipulá. Pa 
hasi esaki gobièrnu di 
Boneiru ta disponé di e 
direktorado di supervishon 
i mantenshon ekipá ku 
empleadonan ku outoridat 
polisial pa drenta den tur 
establesimentu 
i 
aktua 
kontra esnan ku ta violá 
e dekreto gubernamental. 
I den e supervishon i 
mantenshon aki e empleado 
ku a hura ta kompletamente 
independiente i no por ni 
mag di ta bou di preshon di 
ningun hende, instansia òf 
polítiko. E tin ku funshoná 
íntegro di akuerdo ku su 
huramentu i si e konstatá 


echo kastigabel su kaminda 
di 
kana 
ta 
ministerio 
públiko i un biaha mas ni 
su shèf direkto, ni direktor 
di e direktorado, i sigur no 
polítika no por mete den e 
ehersementu di su trabou. 
E garantia ei lei a dun’é 
i e mes mester defendé e 
derecho i deber ei i mas 
aleu e mester tin ful sosten 
di su sindikato. I ku ta 
trata aki di algu serio, 
esnan interesá por bai lesa 
artíkulo 8 di e lei di preis 
ku ta imponé un kastigu di 
prizòn di maksimal 4 aña si 
konstatá violashon di e lei 
intenshonalmente. 
I banda di e partinan 
legal aki, nos tin tambe 
Fundashon 
Tienda 
pa 
Konsumidó ku ta esun ku 
ta defendé e derechonan 
universal di e konsumidó 
den estrecho koperashon 
ku Union di Konsumidó 
Boneriano, 
esta 
UNKOBON. Nan trabou 
ta entre otro pa konsientisá 
e konsumidó riba kon hasi 
kompra efektivo teniendo 
kuenta 
ku 
bo 
entrada, 
kon siña lesa etikèt di e 


produkto, 
kon 
realisá 
kuantu tempu e produkto 
ta bálido, pero tambe kon 
aktua komo konsumidó 
den kaso ku konstatá ku 
ta violá e derechonan i/o 
ta violá loke gobièrnu a 
stipulá. 
Pues e proseso integral 
di gobièrnu usando su 
outoridat di akuerdo ku e 
lei di preis BES, supervisá 
i mantené legalmente pa e 
departamentu di Toezicht 
en Handhaving i sostené 
pa un kampaña kontinuo 
di konsientisashon amplio 
di Fundashon Tienda pa 
Konsumidó UNKOBON 
i ku un pueblo alerta i 
konsiente nos a krea e 
diferensia pa logra un 
komunidat hustu, kaminda 
e bienestar general di e 
pueblo ta na promé lugá. E 
ora ei e esfuersonan ku a 
logra pa tin un seguridat di 
eksistensia i e esfuersonan 
ku a logra pa tin un suèldu 
mínimo na drechi lo no 
bai pèrdí. Sindikalismo ta 
kontentu ku nos a sigui bati 
e bèl i laga e wèker sigui 
zona pa ningun hende bai 
drumi i keda drumi, pero 
ku nos ta lantá i ku nos tur 
huntu den UNION ta sigui 
lucha pa un Boneiru hustu 
i duradero. 


PASKU - DIOS KU NOS! 
"Ata, e bírgen lo sali na estado, i lo haña un Yu hòmber, i 
nan lo dun'E e nòmber Emanuel," ku tradusí ta nifiká: "Dios 
ku nos." Mateo 1:23(BS) 


Pasku ta e temporada kaminda nos ta rekordá e nasementu 
di Kristu Hesus, e Yu di Dios! Huntu ku esaki nos ta rekordá 
pakiko Hesus mester a nase komo Hende. Hesus mester a 
bin na mundu debí ku tur hende a i ta hasi piká i ta pekador. 
Ta nos pikánan ta e motibu pakiko Hesus mester a nase 
komo Hende pero a biba riba mundu sin hasi ningun piká 
pasobra na mes momentu E tabata 100% Dios. 


P’esei ta importante pa durante e periodo akí nos focus no 
solamente ta riba Su nasementu ma Su morto i resurekshon 
tambe. E nasementu so no tin nifikashon si Hesus no a muri i 
resusitá despues di tres dia. Ta tur tres akto di sakrifisio huntu 
ta duna nos awe e privilegio ku nos por tin un Salbador. E 
privilegio akí ta un regalo (don) ku Dios a pone disponibel 
pa hende i nos mester aseptá e Regalo i hasi uso di djE. 
“Pasobra pa medio di grasia boso a wòrdu salbá dor di fe, i 
esei no di boso mes; e ta e don di Dios; no komo resultado 
di obranan, pa ni un hende no gaba.” Efesionan 2:8,9(BS) 


Laga e temporada di Pasku akí tin nifikashon real pa bo; 
aseptá e regalo di Dios. 


Pasku tin nifikashon pa bo? 


Gilda Beukenboom-Sintjagoa 
Produkshon PGM 

Komo mucha yòn, mi 
no por a bai fiesta, ni drenta 
klup òf ningun fènklùp, pero 
ironia tabata, ku mi mester 
a kompañá mi rumannan 
muhé mas grandi, komo 
shaparòn, bai Steenrijk, na 
kas di fam Scorea, kaminda 
tabatin aktividat di “Happy 
Diamonds Fanclub”. 
Mi rumannan tabata gusta 
músika e tempu ei di The 
Everly Brothers i Paul Anka 
i tabata kumpra nan disko 45 
serka “Paps” na La Bonanza 
den 
Otrobanda. 
Tabata 
masha normal e tempu ei, 
ku si bo tabatin un smak en 
komun, ku bo ta djòin un di 
e tantísimo fènklùpnan ku 
tabata eksistí. 
For di añanan kuarenta 
i sinkuenta bai ariba, rònt 
mundu 
hóbennan 
tabata 
forma klupnan sosial den 
kua nan tabata organisá 
aktividatnan 
deportivo 
kultural. E fenómeno di 
sosiedat/klup tabata eksistí 
tambe na Kòrsou. Pero kòrda 
tambe gruponan di Punk, 
Provo, Dolle Mina’s Black 
Power ets., ku tabata eksistí 
rònt mundu. I no lubidá The 
Sharks i The Jets den West 


Percy Pinedo 


Tempu di Fènklup 


Side Story. 


Gremio sosial 
Na Kòrsou no ta tur hóben 
por a partisipá den klupnan di 
Kòrsou, pa motibu di gremio 
sosial. 
Iglesia 
katóliko 
tabata promové banda di 
enseñansa, 
formashon 
sosial den oranan liber. 
Frater i sùrnan tabata forma 
klupnan, di mucha muhé i 
mucha hòmber. Kòrda riba 
patfenderei i asosashon pa 
mucha 
muhénan 
antiano 
(Antilliaanse Meisjes Gilde). 
Den 
añanan 
kuarenta 
ku sinkuenta ta klupnan ta 
dominá, miéntras añanan 60 
i 70 e diferente fènklùpnan a 
nanse i tabata dominá. Nos 
no por lubidá e “high flying 
park” den diferente bario. 
Pero lo mi bin bèk riba 
esaki, ya ku mi a forma parti 
masha importante den esaki 
den e famoso “high flying 
park”di Mundu Nobo. Den 
e buki “Di Gallerosteeg pa 
Concordiastraat” di Nolda 
Römer- Kenepa, tokante bida 
di Ornelio “Kees”Martina, 
Sra Römer – Kenepa ta relatá 
tokante fundashon di un di 
e klupnan mas famoso di 


Kòrsou, ku ta “Jolly Fellows 
Society”. Nan a sigui den 
e tradishon di “society” 
ku tabata eksistí promé ku 
nan di “De Gezelligheid” i 
otronan. 


“Jolly Fellows Society” 
Aparentemente nan no 
por a haña akseso na klupnan 
eksistente, i a disidí di lanta 
nan mes klup. Despues a sigui 
diferente otro klup manera, 
“Bright Society”, “Amusing 
Society”, 
“Enjoyment 
Society”, “Happy Fellow 
Society”, “Tropical Society” 
i tambe, “Club Union”, “Flos 
Juvenis”, “Club Chobolobo” 
i “Kwiek”. 
Tabatin bastante klup, 
pero mester menshoná sigur 
sigur “Jolly Fellows Society” 
komo un di e lidernan 
den e kategoria akí. Nan 
tabatin bastante miembro 
prominente i segun Sra. 
Nolda Römer-Kenepa, entre 
otro Pierre Lauffer, Nicolaas 
“Cola”Debrot, 
Hector 
Rosario, Aco 
Henriquez, 
Echi Jesurun, Frans Nicia, 
ets. E klup tabata un klup 
di hende hòmber i na 
okashonnan speshal, tabata 


introdusí hende muhé. 
Nan 
tabatin 
komo 
meta: traha riba formashon 
propio di nan miembronan, 
promové amistat. Ornelio 
“Kees” Martina tabata e 
motor tras di e klup akí. 
Nan sede tabata forma 
parti di Hotèl Brion ku tabata 
keda na Áwasa. Despues nan 
a hür un kas basta espasioso 
den 
Rifwaterstraat 
komo 
nan sede. “Jolly Fellow 
Society”tabata konosí pa 
nan fiesta na Kòrsou. Nan 
fiestanan tabata popular i bon 
bishitá. Un di nan famoso 
fiestanan ta fiesta piknik 
ku nan a introdusí, den 
Hòfi Popo Rojer na Barber. 
Estrellas del Caribe tabata 
e banda di “Jolly Fellow 
Society”. Nan tabata organisá 
“Bachelors 
party”pa 
nan 
miembronan ku ta bai kasa; 
nan tabatin diferente anochi/ 
dia literario; fiesta i marcha 
di karnaval; anochi di debate 
entre miembronan i anochi 
di charla. Un klup ku tabata 
hopi pero hopi aktivo. 
Despues 
di 
1958 
aktividatnan di “Jolly Fellow 
Society”a bira ménos i den 
dékada 60, despues ku a 
purba pasa batuta over pa 
hóbennan, mi ta kere ku e 
klup a stòp di eksistí. Ki dia 
eksaktamente mi no sa. 


Moveshon 
Den final di dékada 60 i 
den dékada 70, tabatin basta 
moveshon den asuntu di 
fènklùp, ounke no tur biaha 
asina ofishal ku karnèt di 
miembresia ets, pero tòg 
tabata papia di fènklùp. 


Asina 
nos 
tabatin 
diferente fènklùp, di kua 
tur e miembronan tabata 
forma parti, paso nan tabata 
fanátiko di e artista, banda, 
òf 
lokutor. 
Nos 
tabatin 
fènklùp di Paul Anka ku 
tabata un di e klupnan ku a 
keda eksistí basta largu, Sue 
Thomson fènklùp, Connie 
Francis fènklùp i mas lat 
Menudo fènklùp. 


Rivalidat 
Nos 
tabatin 
rivalidat 
den bitbènt di Kòrsou i di 
Aruba. Ounke no tabatin 
registrashon tabata eksistí 
un rivalidat enorme, dor di 
fanátikonan di e diferente 
bandanan ku tabata eksistí. 
A. J. de Jong, tabata 


traha na Radio Hoyer bou 
di e nòmber Michel Horares 
(Horares tabata saka for di 
e palabranan Hoyer i radio 
i el a pega un “res” su tras 
pa laga e nòmber zona mas 
interesante). 
E mes tambe tabatin un 
fènklùp i den un entrevista 
den Amigoe 
di 
20 
di 
sèptèmber 1965 el a splika di 
e rivalidat akí, kaminda The 
Vampires, The Crusaders, 
Three 
Aces, 
Tellstars, 
Heartbreakers, Three Voices, 
Impressions, 
Defenders, 
The Shyrons, The Thunder 
Clouds, 
Highcrooners, 
i 
Spacemasters 
tabata 
kompetí ku otro. Hopi biaha 
e rivalidat akí tabata entre 
kua ta e mihó guitarista, 
òf kua ta e mihó kantante, 
Pat Pemberton, Leslie Vos, 
Little Anthony òf Arnold 
Grotestam, ets. Pa kolmo, 
promotornan tabata saka djus 
for di esaki i tabata organisá 
kompetensia di e bitbèntnan 
i fanátikonan tabata asistí na 
bòshi pa apoyá nan banda. 
No ta tur biaha kos 
tabata kaba na bon, pero 
tabatin biaha, na pleitu i 
bringamentu. Asta tabatin 
e 
kompetensianan 
akí 
interinsular, Kòrsou versus 
Aruba, 
ku 
bandanan 
di 
Aruba 
manera 
The 
Strangers, Golden Treasures, 
The Magnificent five, The 
Roxies. 
Na 
aña 
1971, 
Dick 
Raylon, e tempu ei super 
popular ku e kansion “Hasta 
Siempre” 
a 
anunsiá 
en 
grande ku e lo bai lanta su 
fènklùp, si esei a sosodé mi 
no sa. 


Radio 
Na radio nos tabatin 
algun lokutor/dj ku tabatin 
nan fènklùp. Reinaldo Sint 
Jago na CUROM, Armando 
Huerta, Hermanito, Freak 
Out Frans (Frans Heiliger) 
na Radio Hoyer II i J.A,J, de 
Jong na Hoyer 2. 
Den 
Amigoe 
di 
16 
sèptèmber 1989, Boy Thode 
di ERA ta publiká ku nan no 
tin fènklup i ku na Antia nos 
no konosé e konsepto ei. E ta 
papia di fanátikonan di ERA. 
Sinembargo serka Doble R sí 
e konsepto akí tabata konosí 
den añanan 75 pa 76. 
(Por 
bishitá 
e 
blog 
percypinedo.com i laga un 
komentario bou di e artíkulo) 

Dòktor Gonzalez aki ta hòm- 
bu di mil kampaña Tonchi. 
Awèl sí. Ántes e tabata operá 
hende, awor e ta operá outo. 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e arte 
di skirbimentu. Tene tambe e dedenan fleksibel. Tene e tinu bei, purba pa no kai 
den ripitishon. 


DEN PASO DI 


BÒI 


E dianan aki mi ta hopi 
tras di kòmpiuter pa at- 
endé algun buki ku mi ke 
saka na kuminsamentu 
di otro aña. Mi tin asina 
tantu manuskrito drumí 
den lachi. Asina hopi 
ku si mi no hasi algu ku 


nan awor, nunka mas 
nan lo sali. Pues mester 
hasi sakrifisio promé ku 
ta lat. Si algu pasami mi 
ta duda ku nan lo sali un 
dia. 
*** 
Bon mirá mi tin tur kos 


na mi banda. Mi a haña 
korektornan boluntario 
pa korigí teksto, tantu 
riba ortografia di Papia- 
mentu, erornan tipográ- 
fiko, bon uso di Papia- 
mentu i kontenido en 
general. Mi ke gradisí 


nan tur, spesialmente 
Rolly Martines. Awor 
Jenny Pourier tambe a 
bin forma parti di e tim di 
korektor. Anto tin Mar- 
ichi Frans ku huntu ku 
su ruman Emmy tambe 
ta ‘bezig’ ku korekshon 
di un buki tokante fami- 
anan boneriano. Danki. 
Boso a duna mi ánimo 
pa bai hasi algu ku mi 
manuskritonan.’ 
*** 
Mientrastantu mi ta riba 
vários trayekto pa im- 
primí buki. Tin dos op- 
shon, esta imprimí buki 
via e sistema tradishon- 
al na un imprenta, òf im- 
primí den forma digital, 
ku sinembargo ta mas 
kostoso. E último aki ta 
duna bo opshon pa im- 
primí kantidatnan limitá 
tambe di buki. Desben- 
taha ta sí ku e preis pa 
un buki lo sali algu mas 
karu ku un buki imprimí 
den un imprenta tradis- 
honal. 
*** 
Algu nobo ku mi a hasi 
tambe e siman aki ta- 
bata di tene un charla 
pa turista. Chogogo Re- 
sort a disidí e aña aki 
pa trese historia i kul- 
tura pa su wéspetnan, 
ku mayoria grandi ta 
hulandes oropeo. Ge- 
rentenan di Chogogo, 
Leon i su ruman Sander 
Schellevis, despues ku 
nan a sigui e kurso di 


historia i kultura ku Fun- 
dashon Históriko Kul- 
tural Boneriano (FuHi- 
KuBo) ta duna, a disidí 
di organisá charlanan di 
historia i kultura pa nan 
wéspetnan. E turistan- 
an a bisa ku nan a keda 
kontentu i satisfecho. 
*** 
Nos ta hañando mas 
i mas hóben ku ta in- 
teresá nos aktividatnan 
di FuHiKuBo. Un bon 
señal. Un di nan ta Na- 
dia Dabboussi, ku riba 
su mes, ku informashon 
i konosementu atkirí na 
FuHiKuBo, ta hasiendo 
basta kos kaba. Idea ta 
pa e bai duna tambe e 
tipo di charlanan aki na 
hotèl. Ohalá tin mas in- 
teres di nos hóbennan. 
*** 
Otro kos ku mi ta ‘bezig’ 
kuné e dianan aki ta pa 
aktivá BonaireKrant, un 
korant digital riba In- 
ternèt. Mi ta poniendo 
vários artíkulo di his- 
toria i kultura riba Bo- 
naireKrant. Mi ta bus- 
kando hende ku por 
sigui ku e inisiativa aki 
huntu ku mi. Nathaly 
ta guia mi. E ta awor 
hefe di redakshon di 
BONERIANO, 
pues 
no tin masha tempu 
mas pa atendé ku Bo- 
naireKrant. E ta sigui sí 
den ‘background’. 
*** 


Mi ta kanando basta e dianan aki. Djadumingu mi a tuma ku un famia haitiano bibá 
na Boneiru ku tabata grel galiña na nan kas. Haitianonan ta hende hopi amabel i 
ku rèspèt pa otro hende. 

KRALENDIJK 
– 
Gabinete di Gezaghèber 
ta anunsiá ku aktualmente 
no ta posibel pa buska 
Deklarashon 
Tokante 
Kondukta 
(VOG) 
personalmente 
na 
nos 
ofisina, pa motibu di trabou 
agudo 
di 
mantenshon 
nesesario. Nos diskulpa pa 
e inkumbiniensia. 


Será te ora terminá 
trabou di restorashon 
Ofisina di Gabinete di 
Gezaghèber ta keda será 
te ora terminá ku e trabou 
di mantenshon nesesario. 
Nos ta aspirá pa kompletá 
e trabou akí mas pronto 
posibel, di manera ku nos 
por reanudá nos servisio 
normal. 


Hasi petishon online pa 
VOG ta keda disponibel 
No 
opstante 
ku 
nos 
ofisina 
ta 
será 
temporalmente, ta keda 
posibel pa hasi petishon 
online pa VOG. Por hasi 
petishon online pa un 
VOG pa medio di manda 
un formulario di petishon 
kompletamente 
yená 
huntu ku e dokumentunan 
nesesario via email pa 


Pa motibu di trabou di mantenshon: 
Gabinete di gezaghèber ta 
será pa buska VOG 


vog-bonaire@bonairegov. 
com. E dokumentunan 
nesesario i splikashon di 
esakinan bo por haña riba: 
https://bonairegov.com/ 
pa/habitante/deklarashon- 
tokante-kondukta 


Solushon temporal pa 
buska VOG 
Pa 
e 
personanan 
ku ya kaba a pidi nan 
VOG 
i 
tin 
nesesidat 
urgente di e dokumentu 
akí, 
nos 
ta 
trahando 
pa haña un solushon 
temporal 
pa 
buska 
esaki. Tene nos wèpsait 
ofisial i nos kanalnan di 
komunikashon na bista pa 
aktualisashonnan tokante 
disponibilidat di e areglo 
temporal akí. Kontakto i 
mas informashon 
Pa eventual pregunta òf 
pa mas informashon, bo 
por tuma kontakto ku nos 
sentro di servisio na kliente 
via 715 5330 òf via info@ 
bonairegov.com. Nos ta 
apresiá bo komprenshon 
i koperashon durante e 
periode akí di trabou di 
mantenshon. 
Nos ta lamentá kualke 
inkumbiniensia i nos ta 
gradisí bo pa bo pasenshi. 


KRALENDIJK 
-- 
Djadumingu mainta Polis 


STINAPA preokupá pa daño kousá pa 
korementu iresponsabel 


a deskubrí un Ford Raptor 
ku a keda pegá na kantu di 


kosta 200 meter nòrt di e 
muraya di piedra di Hato, 
kousando daño na material 
i asta lèkmentu di disel den 
laman. 
E tim di STINAPA, 
inkluyendo Chief Ranger 
Din Domacassé, Senior 
Ranger Edgar i Ranger 
Arthur, tabata na e sitio pa 
monitoriá e situashon. A 
saka e outo ku kran for di 
kosta i a monitoriá e área pa 
sigurá impakto ambiental 
mínimo. STINAPA ta nota 
tambe ku delaster lunanan 
tin un kantidat kresiente di 
aksidente, kaminda laman 
ta envolví. Esaki por ta un 
peliger no solamente pa 
hende, pero tambe pa ref. 
Laga 
esaki 
ta 
un 
rekordatorio pa ta mas 


konsiente i kuidadoso ku 
naturalesa, asina STINAPA 
ta skibi den un komunikado 
pa prensa. 

KRALENDIJK–E 
promé Konferensia di 
UtilidatKolaborativo 
Boneiru, 
organisá 
pa 
Water- en Energiebedrijf 
Bonaire 
(WEB), 
a 
konkluí ku gran éksito na 
e Sentro di konferensia 
di Delfins Beach Resort. 
E evento inovativo aki, 
ku a tumá lugá riba 28 
i 29 di novèmber, a 
trese no ménos ku 75 
eksperto, proveédor di 
solushon i instansianan 
pa regulashon for di 
Boneiru, Aruba, Kòrsou, 
Saba i Hulanda huntu 
pa diskutí e futuro pa 
maneho di suministro di 
utilidat. 


Aspektonan ku a 
destaká durante e 
evento: 
Dia 1: Moderadó Sra. 
Nathalie 
Cannegieter 
a inisiá e konferensia 
ku entusiasmo, siguí pa 


Eksitoso “Collaborative utility conference Bonaire” (CUCB) 


un diskurso di apertura 
inspirandor 
di 
CFO 
di WEB, Sra. Joanne 
Balentien-Nicastia. 
E promé dia a ofresé 
un seri di lektura i 
debate, 
tur 
relashoná 
ku futuro maneho di 
awa tantu pa nos isla 
komo mundialmente. E 
oradó 
prinsipal 
señor 
Hein Pieper, presidente 
di Rijn & Ijssel Water 
Autoriteit, a elaborá riba 
tópikonan vital; manera 
efektonan 
di 
kambio 
di klima i siklonan di 
awa pa Boneiru. Otro 
temanan 
importante 
tabata purifikashon di 
awa di roil i e importansia 
di produkshon di awa 
sosteníbel pa Boneiru. E 
promé dia a terminá ku 
un presentashon di un 
dokumental 
tokante 
e 
aniversario di 60 aña di 
WEB." 
Dia 2: E di 2 dia tabata 


ku enfoke riba forsa di 
elektrisidat i e impakto 
ku esaki tin riba futuro 
di nos mundu. E enfoke 
tabata 
prinsipalmente 
riba energia sosteníbel i 
energia bèrdè, inkluyendo 
teknologia 
hibrido, 
di 
solo, bientu i bateria.Otro 
tópikonan 
importante 
tabata; 
• e posibilidatnan pa 
fondonan di EU, 
• 
sistema 
inovador 
híbrido ku bateria pa 
produkshon di elektrisidat 
sostenibel na Boneiru. 
• m e n a s a n a n , p e r o 
p r i n s i p a l m e n t e e 
posibilidatnan 
ku 
vehíkulonan 
eléktriko 
por ofresé e isla. A 


konkluí e evento ku un 
despedida 
festivo 
na 
BBQ @ The Beach. 


Tokante e konferensia: 
E CUCB ta un 
evento inovativo ku ta 
mehorá e kolaborashon 
i 
interkambio 
di 
konosementu den e sektor 
di utilidat. Hopi tópiko 
a ser tratá, inkluyendo 
maneho di suministro 
elektroniko, 
energia 
renobabel, produkshon 
di awa i resiklahe di awa 
di 
kloaka. 
Oradónan 
importante aparte di 
Sr. Hein Pieper, tabata 
Sra. Joanne Balentien- 
Nicastia (CFO, WEB), 
Sr.Gerrit 
Scharrenberg 


(COO, 
WEB), 
Sr. 
Hans Staring (Manager 
Business Unit Water, 
WEB), 
Sr.Robert 
Emerenciana 
(Manager 
Business Unit Electricity, 
WEB), Sr.Arthur Janga 
(Manager Business Unit 
Waste Water, WEB), 
Sra.Mildred Schwengle, 
Sr.Edison 
Rijna, 
Sr.Roland 
Ferwerda 
i 
Sr.Quinto di Ferdinando. 
E konferensia a fasilitá 
debatenan 
tokante 
solushonnan 
inovativo 
i tendensianan ku ta 
na kaminda, ku ta krea 
espasio pa desaroyonan 
den futuro den maneho 
di suministro di utilidat 
pa Boneiru i ei fó. 


KRALENDIJK- 
E 
delegashon di Konseho 
Insular ku a bishita e 
komishon di relashon di 
Reino di Eerste Kamer a 
toka vários punto. 
Un punto ku nan a 
trese dilanti ta e asuntu 
ku BZK a prepará un 
lei ofisialmente tokante 
partidonan 
polítiko 
(WPPBES). A diskutié 


Ainda e konsepto no ta kla 
Lei pa Partido Polítiko 


ku e konsehonan insular. 
A base di esaki a tuma 
e konsepto bek pa sigui 
traha riba dje. E núkleo di 
e komentario di Boneiru, 
ta ku e WPP-BES proponé 
originalmente, ta muchu 
implantá den e situashon 
Hulandes Europeo. Den e 
proposishon a konsiderá 
ku e partidonan polítiko 
na Boneiru tabata meskos 


ku esnan di Hulanda. 
Esaki 
no 
ta 
kuadra 
mirando ku no a proveé 
un 
sosten 
finansiero 
supstansial, manera ta 
eksistí pa e partidonan 
polítiko 
Hulandes 
Europeo, 
miéntras 
ku 
a proponé un kontròl 
amplio i responsabilidat. 
E partidonan polítiko di 
Boneiru i mas amplio, 


e 
panorama 
polítiko 
i 
atministrativo 
di 
Boneiru, 
ta 
diferensiá 
fundamentalmente 
for 
di e imágen Hulandes 
Europeo. Na un banda, 
Boneiru tin un mishon 
atministrativo 
ku 
komponentenan nashonal, 
asta internashonal. 
Na otro banda, tin 
partidonan polítiko tin 


un grado di organisashon 
klaramente mas abou i ta 
dependé kompletamente 
di 
donashonnan 
privá 
pa por funshoná i hasi 
k a m p a ñ a . A d e m a s , 
representantenan polítiko 
i atministradornan ta keda 
pagá signifikativamente 
ménos ku nan kontra 
partidonan na Hulanda 
Europeo. 


Djárason 6 Desèmber 2023 
11 


We are looking for an optimist, with a great attitude to join our 
points of sale in our Branch at Bonaire as: 


Costumer Service Representative (Salesperson) 


WHAT WILL YOU BE RESPONSIBLE FOR? 


To serve as a direct point of contact for Customers, interact with Customers 
to provide information in response to inquiries about products or services 
and to handle and resolve complaints. 


• 
Minimum 1 year experience in In a 
similar position/ Customer Service 
• 
Knowledge in Microsoft Excel skills & 
Computer Literate 
• 
Strong initiative and Problem-solving 
skills 


• Strong initiative and Problem-solving 
skills 
• Ability to maintain calm in stressful 
situations 
• Ability to communicate well in English, 
Dutch and Papiamentu, Spanish is a 
plus. 
• Honesty and integrity 


REQUIRED SKILLS & EXPERIENCE 


APPLY BY SENDING YOUR RESUME AND MOTIVATION LETTER TO: 


unicomercuracaojobs@gmail.com 


Submission deadline: December 23, 2023 


JOIN A GREAT TEAM! 


KRALENDIJK 
– 
Siudadanonan ku ke esei, 
por pasa e angua kontra 
corona ku sita djaweps 7 di 
desèmber 2023 i djaweps 
14 di desèmber 2024 na e 
departamento di Salubridat 
Públiko. 
Pa 
un 
sita, 
siudadanonan por yama e 
number grátis 0800 0800. 
Por pasa hendenan ku pa 
un tempu kaba ta malu i ta 
na kama, e angua na kas. Pa 
traha un sita, nan por yama 
e number grátis 0800 0800. 
Ta rekomendá e bakuna 
nobo kontra e vírùs di 
corona prinsipalmente na 
hendenan riba 60 aña i 
hendenan ku un sistema 
inmunológiko débil. E 
angua ta destiná tambe pa 
hende muhé na estado i 


Dianan 7 i 14 di desèmber: 
Pasa angua kontra Corona na 
Salubridat Públiko 
hendenan ku un malesa di 
durashon largu. Manera por 
ehèmpel hende ku problema 
ku kurason, problema ku 
pulmon, diabétis, sobrepeso 
i preshon haltu. 
Novèmber último tabata 
posibel pa pasa e angua 
kontra corona sin sita riba 
dia fiho den bario. Despues 
ku a para ku e pasamentu di 
angua den bario, Salubridat 
Públiko a haña e pregunta 
si tòg ta posibel pa pasa e 
angua ainda. Ta spera ku 
e luna akí spesialmente 
siudadanonan ku ta biaha 
pa eksterior, ke pasa e 
angua. Salubridat Públiko 
ta konsehá biahero pa pasa 
e angua na tempu. Ta dura 
sigur dos siman promé ku e 
angua tin efekto. 


KRALENDIJK 
-- 
Tur aña riba e di dos 
djabièrnè di desèmber, ta 
selebrá 
Djabièrnè 
Lila. 
Aña pasá Komunidat di 
Skol a dediká atenshon 
na Djabièrnè Lila. Riba 
e dia ei ta pone atenshon 
tentamentu, tèrmentu di 
personanan LHBT+. Aña 
pasá tabatin reklamo ku 
Komunidat di Skol a para 
ketu 
na 
diskriminashon 
di personanan ku tin un 
otro sintimentu i ku pa 
mayoria di e poblashon ta 
pensa tradishonal salí for di 
edukashon ku ta stimashon 
ta eksistí solamente entre 


Arthur Sealy na palabra: 
“Tur hende ta konta i tin balor” 


hòmber i muhé. Si un 
hende ta pensa otro i tin 
otro sintimentu komunidat 
ke ekskluí nan, pero ta boka 
yen di inklusividat. 
Arthur Sealy ta skirbi: 
“Ta dikon e pensamentu 
diskriminatorio 
akí 
ta 
eksistí. Por ta e edukashon 
religioso, historia polítika 
di 
Boneiru, 
machismo 
ku ta eksistí, bèrgwensa, 
miedu, ki ta e motibu pa 
pensa ku matrimonio entre 
personanan di mes sekso ta 
inmoral.” 
Nos sa pa medio di 
historia 
ku 
filósofonan 
famoso tabatin amor pa 


personanan di mes sekso. 
Tambe nos sa ku pa medio di 
publikashon i investigashon 
tabatin i kisas te ainda tin 
pedofil den Iglesia Katolika 
i ku na Vatikano ta eksistí 
homoseksualidat. 
Ta 
di 
spera ku djabièrnè awor tin 
un aktividat na Komunidat 
di 
Skol 
relashoná 
ku 
tèrmentu i tentamentu di 
alumnonan ku ta LHBT+. Ta 
imposibel ku nos ta kontra 
diskriminashon, pero sí ta 
diskriminá LHBT+, segun 
Sealy. Motivashon di 
Komunidat di Skol ta ku tur 
hende ta konta i tin balor, 
sin importá diferensianan 


entre hende. No ta ekskluí 
ningun hende. No mag 
neglishá ni bira lomba pa 


LHBT+. Ta imperativo pa 
pa respetá sintimentu di 
otro, Sealy ta skirbi. 

4 pm – 8 pm 
DECEMBER 7 
TH 


Christmas fair 


Store closes at 6 pm 


Local vendors Workshops Photobooth 
Visit from Santa Live music 


kooymanbv.com 

HISTORIA DI AWA 


I KORIENTE 


Den kuadro di 60 aña di WEB N.V., kompania di awa i elektrisidat, BONERIANO ta 
publiká e seri aki tokante historia di awa i koriente na Boneiru. Durante ku e seri ta sali 
lo hasi pregunta ku chèns pa gana premio. 


Dékada sesenta 
Por 
konsiderá, 
pa 
diferente motibu, dékada 
sesenta 
di 
siglo 
pasá 
komo 
hopi 
importante 
den historia di Boneiru. 
Turismo a kuminsá floresé 
mas tantu, Boneiru a haña 
un hotèl grandi, bankonan 
komersial ta establesé riba 
e isla, ta kuminsá ku un 
proyekto 
pa 
modernisá 
produkshon di salu, e promé 
barku di turista ta mara na 
waf i e isla aki ta haña un 
planta moderno pa produsí 
awa i koriente alabes. 
Den 
dékada 
sesenta 
gradualmente por a ripará 
ku Boneiru a skohe pa 
turismo pa loke ta trata 
su futuro. Mas i mas por 
a ripará ku e isla no por 
a keda dependé mas riba 
produkshon di sentebibu, 
krio di kabritu, peska. 
Den aña 1960 por a 
ripará ku despues di un 
kresementu leve na 1959, 
eksportashon di baba di 
sentebibu a bolbe bai atras. 
Sekura persistente tabatin 
ademas 
konsekuensia 
desastroso riba e krionan di 
kabritu i karné na Boneiru. 
Por a eksportá solamente 
4.618 kabritu i 389 karné 
e aña ei, representando 
respektivamente fl.56.575,- 
- i fl.4.725,--, loke tabata 
konsiderablemente ménos 
ku e aña anterior. 
Den negoshi di piská a 
presentá yen di difikultat 
na 1960. Boneiru tabata 
eksportá piská pa Kòrsou, 
pero 
e 
personanan 
ku 
tabata eksportá piská tabata 
konfrontá hopi problema pa 
haña nan plaka. Esaki a pone 
ku diferente eksportadó 


di piskadó a bandoná e 
sektor aki. Eksportashon di 
piská a baha den e aña ei di 
fl.66.028,-- pa fl.33.955,-- 
na 1960. 
No 
opstante 
e 
resultadonan desepshonante 
tin biaha den agrikultura 
i krio di bestia, gobièrnu 
kier a sigui mantené sí na 
e aktividat aki, pero banda 
di esaki kier a desaroyá 
turismo, komo ku mas i 
mas tabata birando konosí 
ku Boneiru su naturalesa 
tabata forma un atrakshon 
potensial pa turismo. 


Planta di awa i koriente 
Den e relato anual di 
1961 gobièrnu ta mustra 
sinembargo ku pa desaroyá 
turismo mester a bini ku 
algun 
proyekto 
finansiá 
pa Hulanda. Esnan mas 
importante tabata: 
a. Mihorashon di e waf 
eksistente i kobamentu di e 
fondo di laman na e sitio ei 
pa hasi posibel pa barkunan 
grandi mara; 
b. Kompra i instalashon 
di un planta pa destilá awa 
for di laman; 
c. konstrukshon di un 
hotèl di bùngalo na Playa 
Lechi; 
d. Konstrukshon di un 
kaminda di asfalt ku ta 
bai Rincon via di laman 
(Gotomeer); 
e. Konstrukshon di un 
kaminda di asfalt ku ta pasa 
riba e seru Montaña; 
f. 
konstrukshon 
di 
un kaminda di asfalt pa 
Sorobon; 
g. konstrukshon di un ret 
di distribushon di awa ku ta 
bai Rincon; 
h. garantia di OGEM ku 


e kompania aki por realisá 
un ret di tenshon haltu ku 
ta konektá Rincon riba e 
planta na Playa; 
i. 
konstrukshon 
di 
un fábrika pa akomodá 
e industria tekstilero di 
Boneiru. 
OGEM 
a 
kuminsá 
dékada sesenta ku e mesun 
kapasidat di produkshon ku 
kua el a kuminsá, pero den 
kurso di 1960 a ekspandé e 
kapasidat aki, komo ku mas 
kliente tabata bini aserka, 
despues ku a kaba pone 
koriente den e barionan 
Tera Kòrá i Nikiboko. E 
tres agregadonan disel ku 
a usa kasi henter añanan 
sinkuenta na Playa a bira 
awor 5, loke a pone e 
kompania den posishon 
pa produsí 365 kVA. E 
aña anterior e produkshon 
tabata di 240 kVA ku tres 
mashin. 
Kapasidat di e fasilidat 
na Rincon sí a keda igual, 
pues 2 agregado disel, 
sufisiente pa un produkshon 
di koriente di 42,5 kVA. 


OGEM, ku su personal 
di 20 persona, di kua 2 
stashoná na Rincon, den 
aña 1960 tabata hopi okupá 
ketu bai ku ekspanshon 
di tantu su ret di tenshon 
haltu komo esun di tenshon 
abou. A ekspandé e ret 
di tenshon haltu di 3.450 
meter te 20.300 meter, 
tantu riba tera komo bou di 
tera. E mastnan di tenshon 
haltu a subi di 376 pa 431. 
E kompania tabatin 533 kas 
i edifisio konektá riba su 
ret. Na Rincon tabatin 75 
kliente. 
Mayoria lusnan di kaya 
tabata den Playa (125). Na 
Antriol tabatin 27 palu di 
lus di kaya, Nort di Saliña 
15, Nikiboko/Tera Kòrá 12 
i Rincon 19. Pues barionan 
tabata den hopi skuridat 
ainda. 


‘Waterplant’ 
E 
tres 
ekspertonan 
tékniko ku a dirigí e 
trabounan pa konstruí e 
planta di awa i elektrisidat 
na Boneiru tabata Ir. S.J. 


Faber, hefe di WEB na 
Aruba, J.E. Klees, hefe di 
‘Meet- en Regeltechniek’ 
di 
e 
mesun 
kompania 
aki, ademas Tj. van der 
Schaaf, kende a bira e 
promé hefe di e planta di 
WEB na Boneiru. E tempu 
ei tur kaminda na Boneiru 
tabata papia sinembargo 
di ‘waterplant’, pues un 
planta pa produkshon di 
awa, siendo ku e tabata un 
planta pa produsí tantu awa 
komo koriente den forma 
kombiná. 


Interesante 
ta 
ku 
e 
kompania ku a lanta na 
Boneiru, 
WEB 
N.V., 
tabatin e mesun nòmber 
ku e kompania na Aruba, 
ku tambe su nòmber tabata 
WEB. Pero e tempu ei, 
pa hasi distinshon, tabata 
papia di WEB Aruba i WEB 
Bonaire. 
E 
abreviashon 
WEB na Aruba tabata 
para pa ‘Water- en Energie 
Bedrijf’ i WEB na Boneiru 
ta para pa ‘Water- en 
Energiebedrijf Bonaire’. 

PLANNING NATURALISATIETOETS 2024 


Gezaghebber maakt hierbij de planning van de Naturalisatietoets 2024 bekend. 
Gezaghebber ta partisipá fecha nan planeá pa e prueba pa naturalisashon 2024 
Regeling Naturalisatietoets Openbare Lichamen Bonaire, Sint Eustatius en Saba 2011. 
Areglo di e prueba pa naturalisashon di e Entidatnan Públiko Boneiru, Sint Eustatius i Saba 2011. 
De naturalisatietoets bestaat uit drie delen: 
E prueba ta konsistí di tres parti: 
Deel/parti 1: maatschappij- en staatkundige kennis (konosementu di sosiedat i konosementu 
estatal) 
Deel/parti 2: Taalvaardigheid Papiaments (abilidat lingwístiko den Papiamentu) 
Deel/parti 3: Taalvaardigheid Nederlands (abilidat lingwístiko den Hulandes) 


Inschrijvingsdatum 
Fecha di registrashon 


Sluitingsdatum 
Inskripshon ta sera: 


Examendatum 
Fecha di èksamen 


Deel/parti 1 
02 januari 2024 
19 januari 2024 


27 januari 2024 


Deel/parti 2 
29 januari 2024 


09 februari 2024 


24 februari en 2 maart 2024 


Deel/parti 3 
12 februari 2024 


23 februari 2024 


9 en 16 maart 2024 


Inschrijvingsdatum 
Fecha di registrashon 


Sluitingsdatum 
Inskripshon ta sera: 


Examendatum 
Fecha di èksamen 


Deel/parti 1 
29 juli 2024 
9 augustus 2024 
24 augustus 2024 


Deel/parti 2 
19 augustus 2024 
30 augustus 2024 
14 en 21 september 2024 


Deel/parti 3 
16 september 2024 
27 september 2024 
19 en 26 oktober 2024 


Inschrijfformulier is beschikbaar bij het Kabinet van de Gezaghebber. 
Formulario di inskripshon ta optenibel na Gabinete di Gezaghebber 


Werktijden: 
Orarionan: 
Maandag: 09:00-11:00 en 14:00-16:00u 
Djaluna : 09:00-11:00 en 14:00-16:00u 
Dinsdag en woensdag: 09:00 -11:00 u 
Djamars i Djárason: 09:00 – 11:00u 
Donderdag en vrijdag: 14:00 – 16:00u 
Djaweps i Djabièrnè: 14:00-16:00u 

ARUBA 
KÒRSOU 


WILLEMSTAD 
-- 
Ministerio di Salubridat, 
Medio 
Ambiente 
i 
Naturalesa, 
GMN, 
a 
anunsiá ku djabièrnè promé 
di desèmber, Dia mundial 
pa konsientisashon di e 
malesa di AIDS, a tuma 
lugá apertura di Sentro di 
Salubridat Seksual Kòrsou, 
na Servisio di Salú Públiko 
di Kòrsou. 
E sentro a habri su 
portanan pa den un espasio 
di ku ta reflehá trankilidat i 
ku e diskreshon nesesario, 
brindá kuido relashoná ku 
salubridat seksual, inkluso 
malesanan 
transmití 
seksualmente. Meta di e 
sentro akí ta pa brinda un 
ambiente sigur i inklusivo, 


Minister Silvania a hasi apertura di 
Sentro Salubridat Seksual 


kaminda 
komunidat 
kompletu 
por 
buska 
sosten di kalidat serka un 
tim di profeshonal ku ta 
komprometé pa suministrá 
informashon 
korekto 
i 
konsehonan 
personalisá 
na kada ken su situashon 
partikular. E kuido ta unu 
aksesibel pa medio di 
informashon, prevenshon i 
guia. 
Den kuadro di e tópiko 
di salubridat seksual na 
Kòrsou, un otro meta di 
e sentro akí ta ku ya a 
kuminsá, ta pa inkluí tur 
organisashon 
ku 
tambe 
ta aktivo riba e tereno 
di salubridat seksual i 
malesanan relashoná ku 
esaki. 

ARUBA 
STATIA/SABA/ST. MAARTEN 


THE 
BOTTOM 
– 
Gezaghebber 
di 
Saba, 
Jonathan 
Johnson, 
a 
huramentá 
Julio 
Every 
komo e miembro mas nobo 
di Konseho Insular djamars 
28 di novèmber. Every, 
representante di Party for 
Progress (PEP), ta asumí 
e puesto ku anteriormente 
Hemmie van Xanten tabata 
okupá. 
E 
seremonia 
tabata 
marká pa un kompromiso 
di servisio, ya ku tur a 
komprometé nan mes pa 
representá 
e 
hendenan 
di Saba ku dedikashon 
i kolaborá via e liñanan 
partidista. 
Julio 
Every, 
kende 


Julio Every a huramentá komo miembro di Konseho Insular 


tabata postulá komo e 
di kuater kandidato den 
e elekshon elektoral di 
PEP, a sigurá su lugá den 
e Konseho Insular ku e 
lema di kampaña ‘Servisio 
pa Saba ta servisio pa bo’. 
Su nombramentu ta sigui 
un revishon ekstenso di e 
kredensial dor di un komité 
formá pa Gezaghebber di e 
Isla Jonathan Johnson. 
E komité, konsistí di e 
miembronan di Konseho 
Insular, 
Elsa 
Peterson, 
Rolando Wilson i Saskia 
Matthew, a konfirmá i 
firma e kredensialnan di 
Every, loke a kondusí na su 
aprobashon ofisial. 
Durante e proseso di 


huramentu, 
Gezaghebber 
Johnson a invitá Akilah 
Livingstone, pa lesa e 
huramentu di e puesto. 
Siguiendo e formalidatnan, 
Every 
a 
provecha 
e 
oportunidat pa duna su 
diskurso inougural. El a 
deklará: “Mi mester gradisí 
henter e tim di PEP pa nan 
kompromiso desidido, no 
solamente ku e partido, 
sino tambe ku e hendenan 
di Saba. Aunke despues di 
e elekshon, nos dedikashon 
ta keda firme i nos lo sigui 
hasi esaki komo partido. Ta 
ku honor inmenso ku mi ta 
aki komo parti di e konseho 
akí, mi ta sigurá boso ku 
lo skucha boso bos i awe 


mi por garantisá boso ku 
boso a heredá un luchadó.” 
“Sinembargo, den ningun 
manera ora mi usa e 
término luchadó ta pasobra 
mi a bin pa bringa, òf 
sakudí kos. Laga mi splika 
ku mi ròl komo miembro 
di e frakshon opositor, no 
ta solamente oponé mi 


mes na e frakshon WIPM. 
Na lugá di esei, mi ta aki 
komo su representante i 
mi meta ta pa fomentá e 
diálogo nesesario. Mi ke tin 
un relashon bi-partidista, 
pasobra solamente huntu 
nos por traha un kaminda 
nobo pa Saba.” 


Selebrashon Dia di Saba 

ARUBA 
ARUBA 


ORANJESTAD 
-- 
Dialuna 
mainta 
rond 
di 11’or polis a topa cu 
dos ciclista, uno tawata 
herida. Esaki a sosode mas 
pariba di rotonde di Tanki 
Leendert, cerca di e cura 
di Stern. A resulta cu un 
di e ciclistanan pa un of 
otro motibo a cay ariba su 
schouder y probablemente 


O R A N J E S T A D 
-- Dialuna mainta hopi 
trempan habitantenan den 
Caya Frere Tarcicius a 
bati alarma, pa un persona 
den un forma straño banda 
di su auto. Polisnan cu a 
yega mesora por a mira 
cu e persona lo no tawata 
duna señal di bida. Di e 


ORANJESTAD 
-- 
Minister Plenipotenciario 
mr. Ady Thijsen a haci 
un bishita di cortesia na 
Presidente di Staten di 
Aruba Edgard Vrolijk. 
Minister 
Thijsen 
ta 


Ciclista a cay herida su schouder seriamente 


lo a fractura esaki. 
Agentenan a lage sinta 
den auto pa warda ariba 
Ambulance cu a wordo 
pidi. Algun rato despues 
ambulance a yega y e 
Paramediconan a bay duna 
e ciclista aparentemente 
turista 
e 
asistencia 
necesario. 


Ta haya homber sin bida 
banda di su auto 


manera aki a notifica esnan 
concerni. 
Ta trata di un hende 
homber, banda di un Suzuki 
Swift color blauw rhd. Di 
leu por a mira parcialmente 
un curpa, den e porta di 
auto habri. 
Dokter Texier a yega pa 
constata morto di e homber, 


cu no ta biba mucho leu. 
Un ruman muhe tambe a 
yega na e sitio y por a mira 
dokter a bay papia cu ne 
y haci’e algun pregunta. 
Departamento tecnico di 
polis tambe a presenta, pa 
haci nan investigacion. 


Minister Thijsen a bishita 
presidente di Staten 


actualmente na Aruba 
pa un bishita di trabao. 
Durante di e bishita 
a papia riba temanan 
cu ta actual, manera e 
Geschillenregeling. 


The Bonairian Hotel 
Restaurant 
ta buska 
1 kok 


Pa mas inf. yama # 717-7333 


Tavarez Refri Parts B.V. 


ta buska 
1 koelmonteur 


Pa mas inf. yama # 701-3101 


Que este tiempo esté entretejido de la oración por 
la paz y de las buenas obras, para que la alegría de 
la espera del Rey de la Paz se sienta en sus 
corazones, en sus familias y en el mundo que no 
tiene esperanza. 
¡Gracias por haber respondido mi llamado!” 11/25 


Mensaje de la Virgen Maria Reina de 
La Paz desde Medjugorje 
25 de NOVIEMBRE de 2023 
“Queridos hijos, 


Gerente i personal di ContourGlobal ku hopi tristesa 
ta partisipá fayesimentu di nos eks-kolega 
Ezzard Charles Martis 


Tabata un trahadó ehemplar i dedikashon pa su 
trabou. 


Nos ta deseá forsa na su famia i ku su alma 
sosegá na pas. 


Akto di entiero ta djasabra 2 desèmber pa 
9‘or mainta na misa di Coromoto na Antriol. 

HULANDA 


NOORD-HOLLAND 
– De e bario Assendelft 
na 
Noord 
Holland, 
djadumingu anochi a haña 
un kachó di awa riba kaya. 
E animal tabata na banda di 
un kaminda riba un tereno 
di tera, serka di e kanal 
Nauernasche Vaart. 
Un residente a deskubrí 
a bestia kende despues 
a yama e number di 
emergensia. 
Polisnan 
a 
yega e sitio. “Nos sa ku 
nos tin un tereno di trabou 
diverso. Pero nos no tabata 
spera di topa ku un kachó di 


Kachó di awa hañá riba kaya 


awa durante nos servisio,” 
Polis di Zaanstreek a bisa. 
Ambulans 
di 
bestia 
a 
rekohé 
e 
animal. 
Den 
konsulta 
ku 
Z e e h o n d e n c e n t r u m 
Pieterburen, e liberá e 
bestia den laman. No ta 
kla kon e animal a yega 
Assendelft. 
Segun 
NH 
Nieuws, residentenan di 
Assendelft a mira un kachó 
di awa hopi biá den Zaan. 
Tambe 
resientemente 
a 
mira un kachó di awa den 
Markermeer. 
(Fuente: NOS) 


HULANDA -- For di 
sur, áwaseru di sneu ta 
drenta rònt di e pais. Un 
kapa fini ta keda den parti di 
Limburg, Noord-Brabant i 
sentro di e pais. Weeronline 
ta spera ku 5 centimeter 
por kai lokalmente. Na nort 
i nortost, e sneu ta sigui 
te anochi i tin hopi chèns 
pa lanta mainta den un 


Sneu den henter e pais 
Chèns pa lanta den mundu blanku 


mundu blanku, Weeronline 
a bisa. Na henter e pais, e 
kódigo hel ta apliká. Segun 
Rijkswaterstaat, e sneu di 
djadumingu anochi no a 
kousa mas problema riba e 
kaminda. Na sur a stòp di 
sneu na final di anochi. E 
ekspektativa ta ku e sneu lo 
keda kai, pasobra e por fris. 
KLM a kanselá kantidat 


di 
buelo 
djadumingu 
relashoná 
ku 
e 
sneu 
ku 
tabata 
spera. 
“Nos 


klientenan mester sa kiko 
ta nan posishon,” un bosero 
a bisa. “Bo no por warda 


te na e último minüt. E 
biaheronan a keda informá i 
reservá riba otro buelonan.” 


ALMERE 
-- 
Despues di un atrako na 
un snèkbar na Almere, 
agentenan polisial a lòs 
tirunan di atvertensia 
durante 
persekushon 
di e sospechosonan. A 
detené un persona. 
E atrako a tuma lugá 
poko promé ku 9’or di 


Despues di atrako riba snèkbar 
Polis ta lòs tiru di atvertensia 


anochi den e área Tussen 
de Vaarten. Dos hòmber 
ku arma di kandela a 
menasá e personal i a 
eksigí plaka. No ta kla sí 
nan a logra di haña algu 
plaka. 
Despues di e atrako, 
e agentenan ku tabata 
serka, 
a 
mira 
dos 


sospechoso 
huyendo 
riba un motosaikel. Pa 
para nan dos, nan a tira 
algun tiru di atvertensia. 
Un sospechoso a keda 
arestá, e otro a logra 
di 
skapa, 
Omroep 
Flevoland ta informá. 
(Fuente: NOS) 


GRADISIMENTU I INVITASHON 
Yunan, nietunan i rumannan di 
Señora Helena Evarelia 
Soliana w/v Nicolaas 
mihó konosí komo ‘Lelia di Nicho’ 


Kier a gradisí tur famia, amigu-, bisiña- 
i konosinan ku a mustra atenshon na 
ora di fayesimentu i entiero di nos defuntu stimá. 
Danki na tur ku a manda mensahe nan via sosial media, 
yamadanan, krans, i flor. Un danki di kurason. 
Nos ta invitá na 3 santu sakrifisio di misa: 
Djarason 6 desèmber na parokia San Bernardo na Playa 
pa 7’or anochi. 
Djaweps 7 desèmber na parokia La Birgen di Coromoto 
na Antriol pa 7:30 anochi. 
Djasabra 9 desèmber na parokia San Bernardo na Playa 
pa 7’or anochi. 
Boso presensia ta altamente apresiá. 


Los Compañeritos De 
Bonaire B.V. 
ta buska 
-7 monteur van metalen constructie 


Pa mas inf. yama # 786-7594 


GRADISIMENTU I INVITASHON 
Esposa, yunan, nietunan, mama i rumannan di 


Ezzard Charles Martis 


Chamok òf Chapi 
ta gradisi tur famia, amigu-, 
bisiña-i konosinan ku a 
kompañá nos durante e lucha 
ku nos ruman a hiba te final. 
Un danki na tur ku di un òf 
otro manera tabata enbolbi 
pa ku Chamok su salú. Esnan 
ku a manda mensahenan via 
media sosial. Danki di 
kurason. ONE LOVE.... 


Salmo: 131 Serka Señor 
mi ta na pas manera un yu 
serka su mama.. 


Aseptá esaki komo un invitashon personal. 


Nos ta invitá na un santu sakrifisio di misa pa deskanso 
di Chamok su alma, djasabra 9 desèmber pa 7:30 
anochi na parokia di Coromoto na Antriol. 


Viyoma Construction N.V. 
ta buska 
- 1 loodgieter 
- 1 timmerman 


Pa mas inf. yama # 780-3698 


JRA Schoonmaakbedrijf 
B.V. 
ta buska 
- 1 loodgieter 
- 2 Technicus milieu en sanering 


Pa mas inf. yama # 785-9041 

ARUBA 
DEPORTE 


KRALENDIJK -- Di 
shete edishon di Ride for the 
Roses ta na kaminda dia 28 
di yanüari. E organisashon 
ya a kuminsá move pa 
prepará pa e evento grandi. 
Djabièrnè 
promé 
di 
desèmber, e organisadónan 
a papia ku prensa, tokante e 
di shete edishon di Ride for 
the Roses. Nan a konta ku 
e kos a kuminsá kaminda 
algun amigu a sinta na un 
sitio i a yega na e idea pa 
organisá e aktividat, pa 
rekoudá fondo. Orco Bank 
mesora a bai di akuerdo 
pa koperá ku e aktividat, 
ku mira riba e meta ku nan 
tabatin. 


Di shete edishon Ride for the Roses 


Desiree Alberto-Martina 
di Orco Bank a bisa: “Ta 
un honor pa spònser e 
aktividat. Kanser ta un 
malesa ku por toka nos tur. 
Ora un miembro di famia 
tin e malesa, mas hende 
ta sufri. Nos tei pa hopi 
aña mas pa kontribuí na e 
organisashon ku nan meta.” 
Sahira 
Antonia: 
“E 
malesa di kanser ta fastioso. 
I na Boneiru e ta sigui plama. 
Mas hende ta bai haña mas 
ayudo. Nan mester di nos 
tur su atenshon. Danki 
pa ban karga e evento 
un biá mas. Nos ta drei 
ku kontribushon, pa nos 
organisá e aktividatnan, ku 


despues nos ta kontribuí 
nan esnan den nesesidat.” 
Jursey 
Marshall, 
presidente di Ride for the 
Roses, a bisa: “Dia 28 di 
yanüari Kòrsou i Boneiru 
ta organisá e aktividat riba 
e mesun dia. E aktividat 
ta kuminsá 7’or di mainta, 
kuminsá ku kanamentu, 


despues 
kore 
baiskel 
i 
landamentu. 
Ta 
bai 
tin transporte pa hiba e 
partisipantenan di un sitio 
pa otro na final. Tin karchi 
pa ful e aktividat i tambe 
separá, esta ku hende sea ta 
kana, landa, òf kore baiskel. 
Tambe por paga online.” 
E anochi a presentá e 


miembronan nobo di e 
organisashon. Na final a 
hasi entrega di un donashon 
na Hospice Kas Flamboyan, 
un suma di 8 mil dòler. 
Esaki ta un donashon pa 
Kas Flamboyan di parti di 
Ride for the Roses. Sigur 
nan a apresiá esaki mashá. 


VAKATURA 


Bo tambe ke traha pa RCN? Bo por solisitá pa e siguiente funshonnan: 


Mas informashon? 


Bishitá www.rijksdienstcn.com/vakatura 


• ZJCN - Profeshonal pa Kuido di Hóben 


• ZJCN - Konsehero Séniòr di Sosten Sosial 

MI FAMIANAN 


Mi tin hopi famia. Hopi di nan no sa mes ku nos ta 
famia. Den e seri aki riba djárason den BONERIANO 
mi ta skirbi di nan, tantu famianan di parti mi tata komo 
mama. 
Nico Melaan 


Nico Melaan ta di Nort di Saliña. E ta mi famia 
dor di su mama Cornelia, kasá ku Simon Me- 
laan. Cornelia ta yu di Eufracio Martilio, primu 
di mi tata. Otro primu di mi tata ta Alfonso, 
tata di Chela, Tecla, Juliana, Selma. 
Mi bisawelo Leonardo Antoin ta bisawelo 
tambe di Cornelia. Pues nos tur ta aparesé 
den e palu di famia di Leonardo Antoin i Mar- 
garetha Francees. 
Nico ta un konosido kantante. Den su famia 
tin rumannan tambe ku tabata famá riba tere- 
no artístiko, esta kantante, manera Boy i Ce- 
lia Melaan. 
Den pasado Nico a traha komo ‘boswachter’. 
Último añanan e ta traha komo pòrtir na Korte 
Promé Instansia Boneiru. Komo kantante e ta 
aktua na diferente aktividat. 


Pa: Bòi Antoin 


